


Predbežná informácia
podľa § 9 zákona č. 400/2015 Z. z. o tvorbe právnych predpisov
a o Zbierke zákonov Slovenskej republiky a o zmene a doplnení niektorých zákonov v znení neskorších predpisov


1.	Pripravovaný právny predpis:
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 330/2018 Z. z., ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov v znení neskorších predpisov (ďalej len „návrh nariadenia vlády SR“).

2.	Základné ciele pripravovaného právneho predpisu:
Hlavným cieľom návrhu nariadenia vlády SR je úprava a doplnenie častí týkajúcich sa zavedenia  povinnosti úpravy odpadov pred skládkovaním, ako je napríklad zavedenie novej položky a sadzby. 

3.	Zhodnotenie súčasného stavu:
[bookmark: _GoBack]	V súčasnosti nariadenie vlády SR č. 330/2018 Z. z., ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov v znení neskorších predpisov neuvádza položky a sadzby za uloženie výstupu z úpravy odpadov na skládku odpadov.

4.	Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa 2. bodu.
Kontaktné údaje:

Ministerstvo životného prostredia Slovenskej republiky 
Námestie Ľ. Štúra 1 
812 35 Bratislava

Miroslava Masničáková
e-mail: miroslava.masnicakova@enviro.gov.sk

5.	Predpokladaný termín začatia pripomienkového konania:
august 2026







